
pentru aprobarea Normelor privind structura funcţională a cabinetelor medicale şi de medicină dentară
	

	
	

	

	


   Având în vedere prevederile titlului I "Sănătatea publică" din Legea nr. 95/2006 privind reforma în domeniul sănătăţii, cu modificările şi completările ulterioare, şi prevederile Ordonanţei Guvernului nr. 124/1998 privind organizarea şi funcţionarea cabinetelor medicale, republicată, cu modificările şi completările ulterioare, 

   în temeiul prevederilor Hotărârii Guvernului nr. 862/2006 privind organizarea şi funcţionarea Ministerului Sănătăţii Publice, cu modificările şi completările ulterioare, 

   văzând Referatul de aprobare al Direcţiei generale politici, strategii şi managementul calităţii în sănătate şi al Autorităţii de Sănătate Publică nr. E.N. 8.124 din 31 iulie 2007, 

   ministrul sănătăţii publice emite următorul ordin: 

   Art. 1. - Se aprobă Normele privind structura funcţională a cabinetelor medicale şi de medicină dentară, prevăzute în anexa care face parte integrantă din prezentul ordin. 

   Art. 2. - Prevederile prezentului ordin referitoare la cabinetele de medicină dentară se aplică şi cabinetelor înfiinţate de dentişti. 

   Art. 3. - Direcţia generală politici, strategii şi managementul calităţii în sănătate, Autoritatea de Sănătate Publică şi Inspecţia Sanitară de Stat din cadrul Ministerului Sănătăţii Publice şi autorităţile de sănătate publică judeţene, respectiv a municipiului Bucureşti, vor duce la îndeplinire prevederile prezentului ordin. 

   Art. 4. - La data intrării în vigoare a prezentului ordin se abrogă prevederile Ordinului ministrului sănătăţii nr. 349/2005 pentru aprobarea Normelor privind structura funcţională a cabinetelor medicale în vederea autorizării sanitare, publicat în Monitorul Oficial al României, Partea I, nr. 323 din 18 aprilie 2005, precum şi prevederile pct. 1, 2 şi 3 din anexa nr. 1 la Procedurile de reglementare sanitară pentru proiectele de amplasare, construcţie, amenajare şi reglementare sanitară a funcţionării obiectivelor şi a activităţilor desfăşurate în acestea, altele decât cele supuse înregistrării în registrul comerţului, aprobate prin Ordinul ministrului sănătăţii şi familiei nr. 117/2002, publicat în Monitorul Oficial al României, Partea I, nr. 181 din 18 martie 2002. 

   Art. 5. - Prezentul ordin se publică în Monitorul Oficial al României, Partea I. 

   p. Ministrul sănătăţii publice,
Ervin Zoltan Szekely,
secretar de stat 

   Bucureşti, 31 iulie 2007. 

   Nr. 1.338. 

   ANEXĂ
  
   NORME
privind structura funcţională a cabinetelor medicale
şi de medicină dentară 

	Ministerul Sănătăţii Publice
	
	


   Art. 1. - În vederea funcţionării, cabinetele medicale şi de medicină dentară, înfiinţate şi organizate în condiţiile legii, trebuie să obţină autorizaţia sanitară de funcţionare. 

   Art. 2. - Autorizaţia sanitară de funcţionare a cabinetelor medicale şi de medicină dentară se eliberează de către autorităţile de sănătate publică judeţene, respectiv a municipiului Bucureşti, în baza declaraţiei pe propria răspundere a reprezentantului legal al cabinetului, referitoare la asigurarea conformării la prezentele norme privind structura funcţională, normele de igienă şi sănătate publică, şi se vizează anual. 

   Art. 3. - Pentru cabinetele medicale şi de medicină dentară înfiinţate de medici şi medici dentişti, organizate în cabinete medicale grupate, asociate, societăţi civile medicale, societăţi comerciale cu obiect unic de activitate şi având puncte de lucru aflate în locaţii diferite se eliberează câte o autorizaţie sanitară de funcţionare separată pentru fiecare punct de lucru (cabinet medical şi de medicină dentară). 

   Art. 4. - Autorizaţia sanitară de funcţionare se eliberează la cererea reprezentantului legal al cabinetului medical şi de medicină dentară. 

   Art. 5. - Inspecţia sanitară de stat judeţeană, respectiv a municipiului Bucureşti, verifică periodic respectarea condiţiilor igienico-sanitare şi a structurii spaţiilor funcţionale prevăzute, în funcţie de profilul de activitate. 

   Art. 6. -
(1) Din punctul de vedere al structurii spaţiilor cu destinaţia de cabinete medicale şi de medicină dentară şi al circuitelor funcţionale, autorizaţiile sanitare de funcţionare, eliberate în baza unor reglementări anterioare pentru cabinete medicale şi de medicină dentară care îşi desfăşoară activitatea la data prezentului ordin în spaţiile respective, îşi menţin valabilitatea cu respectarea prevederilor prezentelor norme. 

   (2) Spaţiile destinate activităţii cabinetelor medicale şi de medicină dentară pot suferi modificări structurale, de circuite şi acces la utilităţi, în vederea asigurării unei cât mai bune adaptări funcţionale, cu respectarea prevederilor legale privind siguranţa în construcţii şi în măsura posibilităţilor tehnico-constructive oferite de spaţiu. Autorităţile de sănătate publică judeţene, respectiv a municipiului Bucureşti, consiliază reprezentanţii legali ai cabinetelor privind circuitele funcţionale şi avizează proiectele de modificări. 

   (3) Cabinetul medical va avea în componenţa minimă sală de aşteptare, grup sanitar, sală de tratamente, cabinet de consultaţii propriu-zis şi spaţii de depozitare. 

   a) Sala de aşteptare se va amenaja astfel încât fiecare loc de şedere să beneficieze de o suprafaţă minimă de 1/1,5 m2/persoană, în cazul cabinetelor pentru adulţi, şi 1,5/2 m2/persoană, în cazul cabinetelor pentru copii (inclusiv persoana însoţitoare). 

   b) Cabinetul de consultaţii propriu-zis va avea o suprafaţă minimă de 9 m2 şi acces la o chiuvetă racordată la apă curentă, caldă şi rece. 

   c) Sala de tratamente, cu o suprafaţă minimă de 9 m2, va fi special amenajată şi dotată cu o chiuvetă racordată la apă curentă rece şi caldă. 

   (4) Cabinetul de medicină dentară va avea în componenţa minimă sală de aşteptare, grup sanitar, spaţii de depozitare şi cabinet de medicină dentară propriu-zis, în care se desfăşoară activităţile de diagnostic clinic şi terapeutice; pentru sala de aşteptare se aplică prevederile art. 6 alin. (3) lit. a). 

   a) Cabinetul de medicină dentară propriu-zis poate fi organizat după cum urmează: 

   1. în sistem închis - unitul dentar este amplasat într-o încăpere închisă; 

   2. în sistem semideschis - se amplasează unul sau mai multe unituri separate de câte un perete sau paravan; 

   3. în sistem deschis - unit-urile se amplasează într-o încăpere, fără a fi separate. 

   b) Cabinetul de medicină dentară propriu-zis, indiferent de sistemul în care funcţionează (închis, semideschis sau deschis), va avea alocat pentru fiecare unit de lucru un spaţiu de minimum 9 m2. 

   c) Spaţiul în care este amplasat un unit dentar va fi prevăzut cu chiuvetă cu apă curentă, rece şi caldă. 

   (5) 1. Pavimentele, pereţii, tavanele şi suprafeţele de lucru din încăperile în care se desfăşoară activităţi medicale şi de medicină dentară vor fi: 

   a) lavabile; 

   b) rezistente la dezinfectante; 

   c) rezistente la decontaminări radioactive (după caz); 

   d) rezistene la acţiunea acizilor (în săli de tratamente, după caz); 

   e) negeneratoare de fibre sau particule care pot rămâne suspendate în aer; 

   f) fără asperităţi care să reţină praful. 

   2. Este interzisă amenajarea de tavane false casetate din materiale microporoase şi cu asperităţi. 

   3. Se interzice mochetarea pardoselilor. 

   (6) În cazul cabinetelor medicale cu 3 sau mai mulţi medici, care furnizează servicii de medicină preventivă în bolile transmisibile, în condiţiile în care spaţiul permite, se poate organiza un cabinet pentru vaccinări, altul decât sala de tratamente. 

   (7) În cabinetele în care se efectuează intervenţii chirurgicale ce necesită spitalizare de zi/de o zi va fi amenajată o încăpere special destinată pentru recuperarea postoperatorie, dotată cu paturi, asigurându-se o suprafaţă minimă de 7 m2/pat. 

   (8) Pentru personalul sanitar din cabinetele medicale şi de medicină dentară va fi asigurat un spaţiu cu destinaţie de vestiar; numărul vestiarelor şi desemnarea spaţiului destinat acestora vor fi în funcţie de numărul personalului care desfăşoară activitate concomitentă. 

   (9) Încăperile cu profil administrativ vor fi separate de cele în care se desfăşoară activităţi medicale. 

   (10) În condiţiile respectării art. 6 alin. (2), cabinetul medical şi de medicină dentară va avea un grup sanitar pentru pacienţi, cu acces din sala de aşeptare, separat de cel destinat personalului sanitar. În cazul cabinetelor medicale şi de medicină dentară din mediul rural, acolo unde nu există posibilitatea racordării la reţeaua publică de canalizare, grupul sanitar va fi racordat la o fosă septică de beton vidanjabilă. 

   (11) În cabinetele medicale cu profil radiologic sau de medicină dentară în care se instalează aparate de radiologie dentară sunt obligatorii solicitarea şi obţinerea de avize speciale, de amplasare şi funcţionare, din partea autorităţilor responsabile cu controlul activităţilor ce folosesc radiaţii nucleare. În aceste cabinete medicale se vor respecta normele de radioprotecţie şi control individual al expunerii prevăzute de legislaţia în vigoare. 

   (12) a) În cabinetele medicale în care au loc prelevări de fluide biologice (sânge, secreţii) în vederea diagnosticului de laborator vor fi desemnate o încăpere şi un spaţiu special destinate pentru această activitate. Această încăpere şi acest spaţiu vor fi dotate cu mobilier adecvat prelevării de probe (canapea sau scaun netapiţat cu spătar extensibil, cu accesorii pentru susţinerea antebraţului, sau, după caz, alt mobilier specific specialităţii medicale şi tipului de prelevare, dulap pentru instrumentarul steril, măsuţă pentru pregătirea prelevării probei, măsuţă pentru depozitarea temporară a fluidelor prelevate), sursă de apă şi racord la sistemul de canalizare. 

   b) Pentru coprocultură şi urocultură va fi desemnată o cameră separată de recoltare, prevăzută cu sursă de apă curentă rece şi caldă, scaun WC, racord la sistemul de canalizare. 

   c) În cazul în care diagnosticul propriu-zis de laborator se efectuează în altă locaţie, pentru a evita contaminarea probelor recoltate, a persoanei care transportă probele şi/sau a mediului, se va organiza transportul probelor recoltate în siguranţă, în containere speciale, închise, cu pereţi impermeabili, uşor transportabile, din materiale care să permită decontaminarea, curăţarea şi dezinfecţia. 

   (13) În spaţiile cu destinaţia de cabinete medicale şi de medicină dentară se vor realiza circuite separate pentru adulţi şi copii, în condiţiile art. 6 alin. (2), sau, în măsura posibilităţilor, se va face programarea acestora la ore diferite. 

   (14) Cabinetele medicale şi de medicină dentară vor asigura accesul în incinta lor pentru persoanele cu handicap motor, în conformitate cu prevederile legale în vigoare. 

   Art. 7. - Dotarea minimă obligatorie necesară fiecărui cabinet medical şi de medicină dentară, în funcţie de specialitate, va respecta prevederile legale în vigoare. 

   Art. 8. - În scopul efectuării sterilizării şi păstrării sterilităţii instrumentarului, dispozitivelor şi materialelor sanitare, la organizarea activităţilor propriu-zise de sterilizare, precum şi a activităţilor conexe (spălarea, decontaminarea, împachetarea şi stocarea) se vor avea în vedere: 

   a) respectarea circuitelor funcţionale şi utilizarea spaţiilor anume desemnate; 

   b) amplasarea punctului de sterilizare într-un spaţiu adecvat organizării activităţii de curăţare şi pregătire pentru sterilizare a instrumentarului şi/sau a materialului moale, sterilizării propriu-zise şi depozitării temporare a materialului sterilizat, respectându-se principiul separării materialelor sterile de cele nesterile; 

   c) utilizarea aparaturii de sterilizare va trebui să respecte prevederile legale în vigoare privind punerea în funcţiune a dispozitivelor medicale; 

   d) în locul de amplasare a aparaturii de sterilizare se vor afişa ciclul de sterilizare, precum şi instrucţiunile de lucru specifice aparatului cu care se face sterilizarea; 

   e) caietul de sterilizare care atestă efectuarea sterilizării cuprinde: 

   -numărul şarjei şi conţinutul pachetelor; 

   -data şi ora de debut şi de sfârşit ale ciclului; 

   -temperatura la care s-a efectuat sterilizarea; 

   -rezultatele indicatorilor fizico-chimici şi biologici; 

   -numele şi semnătura persoanei responsabile cu sterilizarea; 

   f) cabinetele medicale şi de medicină dentară pot asigura sterilizarea instrumentarului, dispozitivelor şi materialelor sanitare şi pe baza contractelor încheiate cu unităţi specializate şi autorizate în acest sens. 

   Art. 9. - În scopul asigurării lanţului de frig, cabinetul medical va fi dotat cu: 

   a) cel puţin un frigider cu compartiment de congelare separat, închis cu uşă, precum şi cu termometru pentru monitorizarea temperaturii interioare; înregistrările privind graficele de temperatură ale frigiderului vor fi cuprinse într-un registru separat; 

   b) cel puţin o geantă izotermă dotată cu termometru - pentru transportul vaccinurilor şi un termos pentru eventualitatea transportului unor cantităţi mici de vaccin; 

   c) cel puţin o geantă izotermă dotată cu termometru - pentru transportul de probe biologice (în cazul în care au loc prelevări de fluide biologice şi acestea nu sunt transportate de unităţi autorizate în acest sens). 

   Art. 10. - Următoarele norme igienico-sanitare sunt obligatorii pentru cabinetele medicale şi de medicină dentară, indiferent de profil: 

   a) asigurarea cu apă potabilă; 

   b) racordarea la reţeaua de canalizare a localităţii, astfel încât apele uzate să nu producă poluarea apei, aerului şi solului. Dotarea cabinetelor, în localităţile în care nu există sisteme publice de canalizare, cu instalaţii proprii de colectare a apelor uzate (fose septice de beton vidanjabile); 

   c) deşeurile rezultate în urma activităţilor medicale vor fi colectate, depozitate, evacuate şi neutralizate conform prevederilor legale în vigoare; 

   d) asigurarea unui microclimat corespunzător; 

   e) asigurarea iluminării naturale şi artificiale necesare desfăşurării în condiţii optime a activităţii medicale şi de medicină dentară; 

   f) asigurarea limitării zgomotului sub normele admise şi sau asigurarea protecţiei antifonice eficiente în interiorul şi în afara cabinetelor; 

   g) asigurarea cu materiale pentru efectuarea curăţeniei; 

   h) asigurarea cu dezinfectante, antiseptice şi decontaminante autorizate/înregistrate de Comisia Naţională pentru Produse Biocide. Folosirea acestora se va face în funcţie de instrucţiunile de utilizare, la concentraţiile şi timpii de utilizare specificaţi de producător; 

   i) asigurarea de echipament de protecţie specific pentru întregul personal, în conformitate cu legislaţia în vigoare; 

   j) asigurarea instruirii permanente a personalului medicosanitar privind precauţiile universale. 

Procedură de reglementare sanitară pentru proiectele de amplasare, construcţie, amenajare şi reglementare sanitară a funcţionării obiectivelor şi a activităţilor desfăşurate în acestea, altele decât cele supuse înregistrării în registrul comerţului
	

	
	

	
	


   Art. 1. -
(1) Procedurile de reglementare sanitară pentru proiectele de amplasare, construcţie, amenajare şi reglementare sanitară a funcţionării obiectivelor şi a activităţilor desfăşurate în acestea, altele decât cele supuse înregistrării în registrul comerţului, sunt: 

   a) avizarea sanitară; 

   b) autorizarea sanitară. 

   (2) Avizul sanitar şi autorizaţia sanitară se emit în baza Legii nr. 100/1998 privind asistenţa de sănătate publică, cu respectarea atribuţiilor ce sunt de competenţa direcţiilor de sănătate publică judeţene şi a municipiului Bucureşti, a direcţiilor de specialitate din cadrul ministerelor cu reţea sanitară proprie, stabilite prin ordin al ministrului sănătăţii şi familiei. 

   (3) Scopul procedurilor de reglementare sanitară pentru proiectele de amplasare, construcţie, amenajare şi reglementare sanitară a funcţionării obiectivelor şi a activităţilor desfăşurate în acestea, altele decât cele supuse înregistrării în registrul comerţului, este prevenirea situaţiilor care ar putea pune în pericol sănătatea publică. 

   Art. 2. -
(1) Avizarea sanitară reprezintă procesul de analiză care condiţionează, din punct de vedere tehnic, amplasarea, construcţia, amenajarea obiectivelor economice şi social-culturale de conformarea la normele de igienă şi de sănătate publică. 

   (2) Avizul sanitar este un act tehnic şi juridic eliberat în scris de către autoritatea locală de sănătate publică, necesar în procedura de autorizare în amplasarea, construcţia, extinderea sau amenajarea obiectivelor economice de investiţii şi obiectivelor economice şi social-culturale. Avizul sanitar se emite înaintea autorizării sanitare. 

   (3) Autorizarea sanitară reprezintă procesul de analiză şi investigaţie sanitară care condiţionează, din punct de vedere tehnic şi juridic, punerea în funcţiune şi desfăşurarea activităţii în obiective de interes public de conformarea la normele de igienă şi de sănătate publică. 

   (4) Autorizaţia sanitară reprezintă un act tehnic şi juridic eliberat în scris de către autoritatea locală de sănătate publică, prin care sunt stabilite condiţiile şi/sau parametrii de funcţionare ai unei activităţi existente ori de punere în funcţiune a unei activităţi în obiective de interes public. 

   (5) Viza anuală reprezintă actul de constatare, eliberat în scris de către autoritatea locală de sănătate publică, privind respectarea conformităţii cu autorizarea sanitară eliberată anterior. 

   (6) Programul de conformare reprezintă un plan de măsuri cuprinzând etape care trebuie parcurse în intervale de timp precizate, prin prevederile autorizaţiei sanitare, de către titularul activităţii, sub controlul autorităţii de sănătate publică locală, în scopul respectării reglementărilor privind sănătatea publică. 

   Art. 3. -
(1) Avizul sanitar şi autorizaţia sanitară atestă că sunt întrunite condiţiile igienico-sanitare necesare pentru conformarea la normele de igienă şi de sănătate publică în vederea protejării sănătăţii publice. 

   (2) Avizul sanitar şi autorizaţia sanitară stabilesc condiţiile prin care solicitantul este obligat să respecte şi să urmărească conformarea la normele de igienă şi de sănătate publică. 

   Art. 4. -
(1) Activitatea de avizare-autorizare sanitară se desfăşoară în cadrul direcţiilor de sănătate publică judeţene şi a municipiului Bucureşti, al direcţiilor de specialitate din cadrul ministerelor cu reţea sanitară proprie, de către personalul biroului pentru avize şi autorizaţii sanitare. 

   (2) Biroul pentru avize şi autorizaţii sanitare este compus din şef de birou şi referenţi. Funcţia de şef de birou va fi ocupată prin concurs de un medic având specialitatea igienă, medicina muncii, epidemiologie sau sănătate publică. 

   (3) Biroul pentru avize şi autorizaţii sanitare are următoarele atribuţii: 

   a) realizează activitatea de autorizare şi avizare sanitară conform prevederilor prezentului ordin; 

   b) primeşte şi înregistrează documentaţia solicitantului, repartizând-o către secţiile sau compartimentele de specialitate; 

   c) soluţionează cererile conform recomandărilor cuprinse în referatele de evaluare, completează formularele conform recomandărilor şi eliberează avizele şi autorizaţiile sanitare; 

   d) gestionează baza de date pentru autorizaţiile şi avizele sanitare eliberate; 

   e) înregistrează declaraţia pe propria răspundere şi autorizaţia sanitară eliberată; 

   f) comunică inspecţiei sanitare emiterea autorizaţiei sanitare de funcţionare în termen de 48 de ore; 

   g) asigură informarea solicitanţilor asupra procedurii de avizare şi autorizare sanitară. 

   (4) Activităţile de evaluare în vederea eliberării avizelor şi autorizaţiilor sanitare se realizează de către personalul de specialitate calificat pentru domeniul de activitate supus autorizării. 

   Art. 5. - Obiectivele şi activităţile economice şi social-culturale de interes public, supuse prevederilor prezentului ordin, sunt prevăzute în anexa nr. 1. 

   Art. 6. -
(1) Documentele necesare pentru solicitarea avizului sanitar al obiectivelor şi al activităţilor desfăşurate în acestea sunt: 

   a) cerere; 

   b) planul general de amplasare a obiectivului, prezentat la o scară din care să se înţeleagă clar încadrarea în cartier, zonă, localitate, accesul la reţelele de transport, energie şi utilităţi, precum şi caracteristicile terenului; 

   c) planul de amenajare interioară: circuite funcţionale şi modul lor de structurare, modul de asigurare a aprovizionării cu apă potabilă, modul de evacuare a apelor uzate menajere şi tehnologice, modul de organizare a evacuării deşeurilor solide şi modul de colectare, depozitare temporară şi de evacuare/neutralizare a deşeurilor periculoase rezultate din activităţi care urmează să se desfăşoară în obiectivul pentru care se solicită avizarea; 

   d) dovada de achitare a tarifului de avizare sanitară. 

   (2) La documentele necesare pentru obţinerea avizului sanitar se va solicita, dacă este cazul, conform prevederilor legale în vigoare, studiul de impact asupra stării de sănătate a populaţiei din zonă. 

   Art. 7. -
(1) Studiul de impact asupra sănătăţii populaţiei din zonă va cuprinde cel puţin următoarele elemente: 

   a) caracterizarea nivelului de expunere a populaţiei; 

   b) caracterizarea efectelor asupra sănătăţii, consecutiv realizării obiectivului; 

   c) evaluarea impactului asupra stării de sănătate a populaţiei; 

   d) condiţiile de conformare pentru prevenirea efectelor; 

   e) planul de monitorizare a aplicării condiţiilor de conformare şi a efectelor asupra stării de sănătate. 

   Art. 8. -
(1) După primire dosarul se înregistrează şi se repartizează, nominalizându-se personalul de specialitate pentru analiza şi investigarea proiectului. 

   (2) Personalul de specialitate analizează şi evaluează conformarea proiectului la normele de igienă, standardele, normativele sau la alte reglementări legale şi elaborează referatul de evaluare. 

   (3) Referatul de evaluare va cuprinde concluziile privind conformarea la normele de igienă şi la reglementările de sănătate publică în vigoare, precum şi concluzia cu privire la avizarea proiectului în una dintre următoarele variante: 

   a) sunt îndeplinite condiţiile pentru eliberarea avizului sanitar şi se eliberează avizul sanitar; 

   b) nu sunt îndeplinite condiţiile pentru eliberarea avizului sanitar; acest lucru se comunică solicitantului, precizându-se neconformitatea constatată şi menţionându-se prevederile legale ce nu sunt îndeplinite. 

   (4) Referatul de evaluare se elaborează conform modelului prezentat în anexa nr. 2. 

   (5) În avizul sanitar se vor menţiona următoarele: 

   a) datele de identificare a solicitantului şi calitatea acestuia; 

   b) datele de identificare a obiectivului avizat; 

   c) activitatea/activităţile pentru care este avizat obiectivul; 

   d) numărul din registrul unic de avize sanitare al biroului pentru avize şi autorizaţii sanitare; 

   e) numărul şi data întocmirii referatului de evaluare, numele specialistului care a semnat referatul de evaluare, din registrul unic de avize sanitare; 

   f) semnătura şefului biroului pentru avize şi autorizaţii sanitare şi ştampila direcţiei de sănătate publică teritoriale sau a municipiului Bucureşti ori a direcţiei de profil din ministerele cu reţea medicală proprie; 

   g) în situaţia în care obiectivul supus avizării sanitare se află pe teritoriul unui judeţ în care direcţia de sănătate publică nu are laborator de igiena radiaţiilor şi obiectivul este proiectat să aibă arii de lucru în care se desfăşoară practici nucleare, referatul de evaluare pentru avizarea sanitară este semnat de către directorul direcţiei de sănătate publică teritoriale în a cărei rază se află obiectivul avizat şi de către şeful laboratorului de igiena radiaţiilor teritorial la care este arondat respectivul judeţ. 

   (6) Rezolvarea solicitării se va face în maximum 20 de zile de la înregistrarea cererii. 

   (7) Documentaţia de avizare se va păstra la dosarul de obiectiv din cadrul biroului pentru avize şi autorizaţii sanitare. 

   Art. 9. -
(1) Solicitarea avizului sanitar este obligatorie sau facultativă, în funcţie de reglementările legale incidente domeniului de activitate supus avizării. 

   (2) Avizul sanitar este obligatoriu pentru autorizarea activităţilor în spaţii care au fost construite cu altă destinaţie iniţială decât activitatea pentru care se solicită autorizarea. 

   Art. 10. -
(1) Documentele necesare pentru solicitarea autorizaţiei sanitare sunt: 

   a) cerere; 

   b) dosar tehnic, care va cuprinde: avizul sanitar, dacă este cazul, planul dimensionat cu structura interioară, dotările necesare desfăşurării activităţii supuse autorizării, prezentarea circuitelor funcţionale, modul de asigurare a iluminatului, ventilaţiei, temperaturii ambientale, schiţa reţelelor de utilităţi sau modul de asigurare a acestora (apă potabilă, apă caldă menajeră, evacuarea apelor uzate menajere şi tehnologice, evacuarea deşeurilor solide şi, în cazul unităţilor medicale, a deşeurilor periculoase rezultate din activitatea desfăşurată); 

   c) dovada de achitare a tarifului de autorizare sanitară. 

   (2) După caz, vor fi solicitate următoarele: 

   a) declaraţia pe propria răspundere referitoare la asigurarea conformării la condiţiile igienico-sanitare, conform modelului prezentat în anexa nr. 3; 

   b) declaraţia de deţinere şi manipulare de substanţe toxice, conform Decretului nr. 466/1979 privind regimul produselor şi al substanţelor toxice, cu modificările şi completările ulterioare. 

   (3) În situaţia în care obiectivului supus autorizării i-a fost eliberat aviz sanitar, dosarul de aviz sanitar se asimilează dosarului tehnic. 

   Art. 11. -
(1) Cererea de autorizare şi dosarul cuprinzând documentele pentru obiectivele şi activităţile prevăzute în anexa nr. 1 se depun la biroul pentru avize şi autorizaţii sanitare, unde sunt verificate şi, în cazul în care documentaţia este completă, cererea se înregistrează şi se reţine spre soluţionare. 

   (2) După primirea dosarului înregistrat şi repartizat se nominalizează personalul de specialitate pentru analiza şi investigarea proiectului. 

   (3) Referatul de evaluare cuprinde, după caz, aprecierile privind conformarea sau programul de conformare şi calendarul de conformare, precum şi concluzia cu privire la autorizarea sanitară în una dintre variantele: 

   a) sunt îndeplinite condiţiile pentru eliberarea autorizaţiei sanitare şi se eliberează autorizaţie sanitară; 

   b) pot fi îndeplinite condiţiile pentru eliberarea autorizaţiei sanitare, cu realizarea programului şi calendarului de conformare stabilit în autorizaţie, şi se eliberează autorizaţie sanitară; 

   c) nu sunt îndeplinite condiţiile pentru eliberarea autorizaţiei sanitare, precizându-se neconformitatea faţă de actele legale care prevăd aceste cerinţe, comunicându-se aceasta solicitantului; 

   d) referatul de evaluare în vederea eliberării autorizaţiei sanitare se completează conform modelului prezentat în anexa nr. 2. 

   (4) Formularul autorizaţiei sanitare va cuprinde: 

   a) datele de identificare a solicitantului şi calitatea acestuia; 

   b) datele de identificare a obiectivului autorizat; 

   c) numărul din registrul unic pentru autorizaţii sanitare; 

   d) activitatea/activităţile autorizată/autorizate; 

   e) programul şi calendarul de conformare pentru îndeplinirea condiţiilor de autorizare sanitară (după caz); 

   f) numărul şi data referatului de evaluare, numele specialistului care a elaborat referatul de evaluare; 

   g) semnătura directorului direcţiei de sănătate publică, a şefului biroului pentru avize şi autorizaţii sanitare şi ştampila direcţiei de sănătate publică sau a direcţiei de profil din ministerele cu reţea sanitară proprie; 

   h) în situaţia în care un obiectiv supus autorizării sanitare este proiectat să aibă arii de lucru în care se desfăşoară practici nucleare şi este amplasat pe teritoriul unui judeţ în care direcţia de sănătate publică nu are laborator de igiena radiaţiilor, referatul de evaluare pentru avizarea sanitară este semnat de către directorul direcţiei de sănătate publică din judeţul în care se află obiectivul şi de către şeful laboratorului de igiena radiaţiilor teritorial la care este arondat respectivul judeţ. 

   (5) Documentaţia de autorizare se va păstra la dosarul obiectivului, în cadrul biroului pentru avize şi autorizaţii. 

   (6) Rezolvarea solicitării se va face în termen de 20 de zile de la data înregistrării cererii. 

   Art. 12. - În cazul în care sunt necesare prestaţii de specialitate pentru analiză şi investigaţie sanitară, contravaloarea acestora se achită de către solicitant la direcţiile de sănătate publică, pe bază de deviz, înainte de eliberarea autorizaţiei sanitare. 

   Art. 13. -
(1) Autorizaţia sanitară de funcţionare se emite strict pentru obiectivul şi activitatea/activităţile pentru care a fost solicitată. 

   (2) Autorizaţia sanitară va cuprinde următoarele: 

   a) numărul de înregistrare din registrul unic de autorizaţii al direcţiei de sănătate publică; 

   b) obiectul de activitate publică; 

   c) datele de identificare a obiectivului; 

   d) structura funcţională prezentată succint; 

   e) programul de conformare; 

   f) semnătura directorului direcţiei de sănătate publică, a şefului biroului pentru avize şi autorizaţii sanitare şi ştampila direcţiei de sănătate publică. 

   (3) Autorizaţia sanitară de funcţionare se păstrează la obiectivul pentru care a fost eliberată şi trebuie pusă în mod obligatoriu la dispoziţie oricărui organ de control, dacă acesta o solicită. 

   (4) Autorizaţia sanitară are valabilitate atât timp cât sunt respectate condiţiile igienico-sanitare şi sunt menţinute condiţiile de structură funcţională şi cele care se referă la obiectul de activitate din solicitarea iniţială, pentru care a fost emisă autorizaţia. 

   (5) Autorizaţia sanitară se vizează anual în cazul obiectivelor cuprinse în lista prevăzută în anexa nr. 1. 

   Art. 14. -
(1) Personalul de specialitate din direcţiile de sănătate publică judeţene, respectiv a municipiului Bucureşti, poate acorda consultaţii de specialitate solicitanţilor de avize sau autorizaţii sanitare, pentru întocmirea documentaţiei necesare. 

   (2) Persoana de specialitate care acordă consultanţă tehnică nu poate semna referatul de evaluare pentru avizarea sau autorizarea sanitară a obiectivului/activităţii pentru care a prestat serviciul de consultanţă. 

   Art. 15. -
(1) Inspecţia sanitară din cadrul direcţiei de sănătate publică poate proceda la retragerea temporară sau definitivă a autorizaţiei sanitare de funcţionare în cazul oricărei modificări a obiectului de activitate şi a structurii funcţionale a obiectivului faţă de ceea ce este prevăzut în autorizaţia sanitară de funcţionare sau în cazul nerespectării programului de conformare. 

   (2) Din momentul retragerii temporare sau definitive a autorizaţiei sanitare de funcţionare activitatea pentru care a fost eliberată autorizaţia sanitară de funcţionare retrasă se suspendă. 

   (3) Pentru reluarea activităţii se reia procedura de autorizare prin biroul pentru avize şi autorizaţii sanitare din cadrul direcţiei de sănătate publică teritoriale. 

   Art. 16. - Anexele nr. 1-3 fac parte integrantă din prezentele proceduri. 

   ANEXA  Nr. 1
la proceduri 

ROSU = ABROGATE

    

	                                             PROIECTE, OBIECTIVE ŞI ACTIVITĂŢI
                                   supuse avizării/autorizării şi autoritatea competentă

───────────────────────────────────────────────────────────────────────────────────────────────────────────────────────────
Nr.                       Obiectivul/activitatea                            Procedura de               Autoritatea
crt.                                                                    reglementare sanitară           competentă
───────────────────────────────────────────────────────────────────────────────────────────────────────────────────────────
 1. Cabinet medical individual, cabinet medical asociat sau             Autorizare sanitară    Direcţia de sănătate publică
    grupat, cu ori fără punct sanitar, societate civilă medicală        pe bază de declaraţie
    cu sau fără punct sanitar, cabinet medical care funcţionează        pe propria răspundere
    în structura unei unităţi sanitare aparţinând ministerelor cu
    structură proprie, care acordă asistenţă medicală primară
 2. Cabinet medical individual, cabinet medical asociat sau grupat,     Autorizare*)           Direcţia de sănătate publică
    societate civilă medicală de specialitate, unitate medicală
    ambulatorie de specialitate aparţinând ministerelor cu structură
    proprie; ambulatoriu de specialitate integrat unui spital sau
    unui spital aparţinând ministerelor cu structură proprie, care
    acordă asistenţă medicală de specialitate; centre de diagnostic
    şi tratament
 3. Cabinet medical şi cabinet stomatologic preşcolar, şcolar,          Autorizare*)           Direcţia de sănătate publică
    studenţesc, cabinete de medicină sportivă, cabinet de medicina
    muncii, cabinet de întreprindere
 4. Spitale publice, private, mixte                                     Autorizare*)           Direcţia de sănătate publică
 5. Serviciu de ambulanţă - persoană fizică                             Declaraţie pe propria  Direcţia de sănătate publică
                                                                        răspundere
 6. Cabinet de planning familial - persoană fizică                      Declaraţie pe propria  Direcţia de sănătate publică
                                                                        răspundere
 7. Cabinet medical - centru de plasament sau primire minori            Declaraţie pe propria  Direcţia de sănătate publică
                                                                        răspundere
 8. Cabinet de homeopatie/kinetoterapie/acupunctură                     Declaraţie pe propria  Direcţia de sănătate publică
                                                                        răspundere
 9. Laborator de tehnică dentară                                        Declaraţie pe propria  Direcţia de sănătate publică
                                                                        răspundere
10. Sedii de fundaţii caritabile pentru copii şi tineri, în care se     Declaraţie pe propria  Direcţia de sănătate publică
    desfăşoară activităţi cu copii sau tineri (fără unităţi de          răspundere
    asistenţă la aceeaşi adresă cu sediul fundaţiei)
11. Unităţi publice sau private de asistenţă socială, cu paturi         Autorizare*)           Direcţia de sănătate publică
    pentru copii, bătrâni, persoane cu handicap
12. Unităţi publice sau private de învăţământ preşcolar,                Aviz/Autorizare*)      Direcţia de sănătate publică
    preuniversitar, universitar
13. Unităţi de cazare din unităţile publice sau private de învăţământ   Aviz/Autorizare*)      Direcţia de sănătate publică
14. Tonete, tarabe, puncte comerciale şi chioşcuri cu suprafaţa         Declaraţie pe propria  Direcţia de sănătate publică
    utilă mai mică de 10 m2                                             răspundere
15. Unităţi de alimentaţie colectivă din unităţile publice sau          Autorizare*)           Direcţia de sănătate publică
    private de învăţământ
16. Utilizarea pentru diagnostic şi tratament a surselor închise/       Aviz/Autorizare        Direcţia de sănătate publică
    deschise, a dispozitivelor generatoare de radiaţii ionizante
17. Mijloace de transport al produselor alimentare, aparţinând          Autorizare             Direcţia de sănătate publică
    persoanelor fizice, asociaţiilor familiale, fundaţiilor,
    organizaţiilor şi societăţilor comerciale
18. Obiective cu activităţi de dezinfecţie, dezinsecţie sau             Autorizare             Direcţia de sănătate publică
    deratizare, aparţinând persoanelor fizice, asociaţiilor familiale
19. Servicii publice de aprovizionare cu apă potabilă                   Autorizare*)           Direcţia de sănătate publică
20. Alte obiective economice şi social-culturale în care se             Declaraţie pe propria  Direcţia de sănătate publică
    desfăşoară activităţi ce nu sunt supuse înregistrării şi            răspundere
    autorizării de funcţionare prin Biroul Unic al Camerei
    de Comerţ şi Industrie
───────────────────────────────────────────────────────────────────────────────────────────────────────────────────────────
 


   *)Viză anuală pe autorizaţia sanitară. 

   ANEXA  Nr. 2
la proceduri 

    

	   MINISTERUL SĂNĂTĂŢII ŞI FAMILIEI
   Direcţia de sănătate publică .......................

                         REFERAT DE EVALUARE PENTRU AVIZAREA SANITARĂ
                                     Nr. ........../200...

   Subsemnatul/Subsemnata ......................., în calitate de ........................, din
cadrul Direcţiei de sănătate publică ............ - secţia/compartimentul ................., am
efectuat evaluarea, la solicitarea ............................., înregistrată la biroul pentru
                                     (denumirea solicitantului)
avize şi autorizaţii sanitare din cadrul direcţiei de sănătate publică, cu nr. ......../200...,
pentru amplasarea/amenajarea obiectivului ............, cu sediul în localitatea .............,
str. .................... nr. ......., judeţul/sectorul ......................, cu activitatea/
activităţile ........................... .
   1. S-au evaluat condiţiile de amplasare a obiectivului ................................... .
                                                           (prevederile legale de conformare)
   2. S-au evaluat condiţiile de construcţie şi amenajare pentru desfăşurarea activităţii/
activităţilor ........................................ .
                 (prevederile legale de conformare)
   3. Structura circuitelor funcţionale este conform prevederilor legale ......................
   4. Analiza de conformitate la condiţiile igienico-sanitare privind:
   a) iluminatul ..............................................................................

   b) asigurarea ventilaţiei ..................................................... [ DA ][ NU ]

   c) asigurarea încălzirii ...................................................... [ DA ][ NU ]
   d) accesibilitate la apa potabilă ............................................. [ DA ][ NU ]
   e) asigurarea evacuării apelor uzate menajere ................................. [ DA ][ NU ]
   f) asigurarea evacuării deşeurilor solide menajere ............................ [ DA ][ NU ]
   g) asigurarea evacuării deşeurilor periculoase ................................ [ DA ][ NU ]
   (activităţile de asistenţă medicală)                                            [ DA ][ NU ]

   Concluzii:
   1. Sunt îndeplinite condiţiile pentru eliberarea avizului sanitar.
   2. Nu sunt îndeplinite condiţiile pentru eliberarea avizului sanitar, deoarece s-au
constatat următoarele neconformităţi la .......................................................
                                                   (precizarea prevederilor legale)
şi se reface documentaţia.

   NOTĂ:
   Dacă situaţia o impune, se poate detalia pe pagini anexate, cu menţionarea punctelor la care
sunt necesare menţiunile suplimentare.

                                                                     Medic specialist,
                                                                ............................

   MINISTERUL SĂNĂTĂŢII ŞI FAMILIEI
   Direcţia de sănătate publică .......................

                        REFERAT DE EVALUARE PENTRU AUTORIZAREA SANITARĂ
                                     Nr. ........../200...

   Subsemnatul/Subsemnata ......................., în calitate de ........................., şi
însoţit/însoţită de ............ din cadrul Direcţiei de sănătate publică ........... - secţia/
compartimentul ................., am efectuat, la solicitarea, ...............................,
                                                                  (denumirea solicitantului)
înregistrată la biroul pentru avize şi autorizaţii sanitare din cadrul direcţiei de sănătate
publică, cu nr. ......../200..., în prezenţa domnului/doamnei ................., în calitate de
administrator/.................., evaluarea obiectivului ........................, cu sediul în
localitatea ................., str. .......... nr. ........, judeţul/sectorul ................,
cu activitatea/activităţile (cod CAEN) desfăşurate la sediul social din localitatea ..........,
str. ......................... nr. ..........., şi la sediul/sediile secundare din localitatea/
localităţile ................, str. .......... nr. ..........., judeţul/sectorul ............ .
   1. S-au evaluat condiţiile de desfăşurare a activităţii/activităţilor ......................
............................................................................................. .
         (precizarea prevederilor legale pentru fiecare tip de activitate autorizată):
   2. Structura circuitelor funcţionale este conform prevederilor .............................
............................................................................................. .
         (precizarea prevederilor legale pentru fiecare tip de activitate autorizată):
   3. Analiza de conformitate la condiţiile igienico-sanitare privind:
   a) iluminatul ................................................................. [ DA ][ NU ]
   b) ventilaţia ................................................................. [ DA ][ NU ]
   c) încălzirea ................................................................. [ DA ][ NU ]
   d) apa potabilă ............................................................... [ DA ][ NU ]
   e) evacuarea apelor uzate menajere ............................................ [ DA ][ NU ]
   f) evacuarea deşeurilor solide menajere ....................................... [ DA ][ NU ]
   g) evacuarea deşeurilor periculoase ........................................... [ DA ][ NU ]
      (activităţile de asistenţă medicală)                                         [ DA ][ NU ]

   Sunt îndeplinite condiţiile de depozitare şi manipulare a substanţelor toxice şi se
eliberează autorizaţia conform Decretului nr. 466/1979.

   Concluzii:
   1. Sunt îndeplinite condiţiile pentru eliberarea autorizaţiei sanitare .....................
............................................................................................. .
                               (precizarea prevederilor legale)
   2. Sunt îndeplinite condiţiile pentru eliberarea autorizaţiei sanitare, cu următoarele
condiţii şi calendar de conformare: ......................................................... .
                                                 (precizarea prevederilor legale)
   3. Nu sunt îndeplinite condiţiile pentru eliberarea autorizaţiei sanitare, deoarece s-au
constatat neconformităţi la referatul de evaluare ........................................... .
                                                        (precizarea prevederilor legale)

   NOTĂ:
   Dacă situaţia o impune, se poate detalia pe pagini anexate, cu menţionarea punctelor la care
sunt necesare menţiunile suplimentare.

                                                                    Medic specialist,
                                                              ..............................

   MINISTERUL SĂNĂTĂŢII ŞI FAMILIEI
   Direcţia de sănătate publică ..................
   Biroul pentru avize şi autorizaţii sanitare

                      Către
                      .........................................

   Referitor la solicitarea dumneavoastră înregistrată la biroul pentru avize şi autorizaţii
sanitare din cadrul Direcţiei de sănătate publică ................... cu nr. ..................
din data de .........................., privind avizarea/autorizarea sanitară a obiectivului cu
activitatea .............., cu sediul social în localitatea ............., str. ...............
               (cod CAEN)
nr. ........., judeţul/sectorul ..............., vă comunicăm că nu sunt îndeplinite condiţiile
prevăzute de legislaţia sanitară în vigoare, datorită următoarelor neconformităţi: ............
..............................................................................................,
            (precizarea lor şi a reglementărilor legale cu care nu se conformează)
din referatul de evaluare elaborat de către ...................................................
                                                        (numele şi specialitatea)
cu nr. ............... din data de ....................., înregistrat la biroul pentru avize şi
autorizaţii sanitare.
   După remedierea neconformităţii/neconformităţilor veţi reveni cu o nouă solicitare de
evaluare.

                                                                            Şef birou,
                                                                    .........................
 


   ANEXA  Nr. 3
la proceduri 

   DECLARAŢIE
referitoare la condiţiile igienico-sanitare 

    

	   Subsemnatul/Subsemnata .............................., în calitate de director/administrator
al ................., din localitatea ..............., str. ..................... nr. ........,
judeţul/sectorul ...................., posesor/posesoare al/a actului de identitate ...........
seria......... nr. ......., declar următoarele pe propria răspundere, cunoscând că declaraţiile
false sunt pedepsite conform legii:
   1. În sediul social în care se desfăşoară activitatea/activităţile .........................
...............................................................................................
                                          (cod CAEN)
sau în sediul secundar din localitatea .............., str. ................... nr. ..........,
judeţul ............, în care se desfăşoară activitatea/activităţile .........................,
                                                                             (cod CAEN)
sunt asigurate următoarele:
┌──────────────────────────────────────────────────────────────────────────┬──────────────────┐
│Utilităţi                                                                 │                  │
├──────────────────────────────────────────────────────────────────────────┴──────────────────┤
│Acces la apă potabilă:                                                                       │
├──────────────────────────────────────────────────────────────────────────┬──────────────────┤
│- racord la apa potabilă                                                  │  Da              │
├──────────────────────────────────────────────────────────────────────────┼──────────────────┤
│- alt sistem                                                              │  Precizat        │
├──────────────────────────────────────────────────────────────────────────┼──────────────────┤
│- buletin de analiză a apei potabile                                      │  ............... │
├──────────────────────────────────────────────────────────────────────────┴──────────────────┤
│Acces la apa caldă menajeră:                                                                 │
├──────────────────────────────────────────────────────────────────────────┬──────────────────┤
│- racord la apa potabilă                                                  │  Da              │
├──────────────────────────────────────────────────────────────────────────┼──────────────────┤
│- alt sistem                                                              │  Precizat        │
├──────────────────────────────────────────────────────────────────────────┴──────────────────┤
│Sistem de evacuare a apelor uzate menajere:                                                  │
├──────────────────────────────────────────────────────────────────────────┬──────────────────┤
│- racord la canalizare                                                    │  Da              │
├──────────────────────────────────────────────────────────────────────────┼──────────────────┤
│- alt sistem                                                              │  Precizat        │
├──────────────────────────────────────────────────────────────────────────┴──────────────────┤
│Acces la grup sanitar pentru personal:                                                       │
├──────────────────────────────────────────────────────────────────────────┬──────────────────┤
│- grup sanitar propriu                                                    │  Da              │
├──────────────────────────────────────────────────────────────────────────┼──────────────────┤
│- acces la grup sanitar                                                   │  Da              │
├──────────────────────────────────────────────────────────────────────────┴──────────────────┤
│Managementul deşeurilor solide:                                                              │
├──────────────────────────────────────────────────────────────────────────┬──────────────────┤
│- colectarea şi/sau depozitarea intermediară a deşeurilor solide menajere,│                  │
│  conform normelor de igienă                                              │  Da              │
├──────────────────────────────────────────────────────────────────────────┼──────────────────┤
│- evacuarea deşeurilor solide menajere prin contractare cu o firmă        │                  │
│  specializată                                                            │  Da              │
├──────────────────────────────────────────────────────────────────────────┼──────────────────┤
│- alt sistem                                                              │  Precizat        │
├──────────────────────────────────────────────────────────────────────────┴──────────────────┤
│Managementul deşeurilor cu regim special:                                                    │
├──────────────────────────────────────────────────────────────────────────┬──────────────────┤
│- colectarea şi/sau depozitarea temporară a deşeurilor solide menajere,   │                  │
│  conform normelor de igienă                                              │  Da              │
├──────────────────────────────────────────────────────────────────────────┼──────────────────┤
│- evacuarea deşeurilor solide menajere prin contractare cu o firmă        │                  │
│  specializată                                                            │  Da              │
├──────────────────────────────────────────────────────────────────────────┼──────────────────┤
│- alt sistem                                                              │  Precizat        │
└──────────────────────────────────────────────────────────────────────────┴──────────────────┘

   2. Posed spaţiul şi dotările specifice cerute de normele de igienă pentru domeniul meu de
activitate.
   3. Cunosc normele privind depozitarea, păstrarea, transportul sau comercializarea produselor
din domeniul meu de activitate.
   4. Mă angajez să respect normele igienico-sanitare în vigoare şi să comunic orice modificare
privind cele declarate.
   5. Mă angajez să asigur personal cu calificarea necesară domeniului meu de activitate şi cu
cunoştinţele necesare privind normele igienico-sanitare în vigoare, în scopul prevenirii
riscului pentru sănătatea consumatorilor.

                                                                            Semnătura
                                                                     ........................
 


